Tallinna linnavolikogu võttis täna vastu otsuse, mille kohaselt saavad kõik Tallinna elanikud alates esimesest jaanuarist õiguse sõita linna ühissõidukites tasuta. Tasuta saavad sõita tallinlased, kes on Tallinna elanikeregistris tasuta. Sõiduõigus laieneb ka kõigile õpilastele 19. eluaastani sõltumata elukohast. Eelnõu poolt hääletas volikogus 40 ja vastu oli 20 volikogu liiget. Volikogu IRLi fraktsiooni esimees Toivo Jürgenson ütles, et volikogu opositsioon ei ole ühistranspordi vastu, nagu väitis linnapea Edgar Savisaar vaid ollakse selle vastu, et seda tehakse poliitilise kampaania käigus. Jürgensoni sõnul ei ole linnavalitsus volikogule esitanud konkreetseid plaane, mille järgi tegutsetakse ja kuidas kompenseeritakse piletitulust saamata jäänud 14,4 miljonit eurot. Tallinna linnapea väidab, et puudujääv raha tuleb linna. Et ühelt poolt nad väidavad, et võivad kokku raha trammi ja trollipargi ja bussipargi ühendamisest. Alguses räägiti 10-st miljonist eurost, nüüd räägitakse viiest miljonist eurost. Teine osa sellest sellest kokkuhoiust on väidetavalt Tallinna linna eelarvest leitav konkreetselt, mis rea pealt. Ega siis praegu nad selle aasta eelarves seda ei võta, nad järgmise aasta eelarves näevad need summad ette. Küsisime Tallinna abilinnapea Arvo Sarapuult, kuidas kompenseeritakse piletitulust saamata jäänud tulu. Siin on nüüd vee, kanalisatsiooni, tööd me enam ei pea tegema selles mõttes, et need tööd on juba tehtud ja, ja sealt jääb üsna palju raha järgi, siis on tegemist ju mitme ettevõtte ühendamisega, millega me oleme praegu hakkama saanud, nii et neid kohti on üsna palju. Me oleme juba niisugust eelarvet järgmise aasta eelarve projekti kokku pannud ja, ja meil on need rahad olemas. Need konkreetsed summad tulevad ikka siis ilusti nähtavale, kui me hakkame eelarve projekti arutama. Opositsioon ütles ka seda, et justkui on viidatud sellele, et puudujääv raha tuleb Tallinna linnaeelarvest millegi arvelt, mille arvelt see tuleb? Kas eelarves saab üldse nii öelda, et üks või teine asi tuleb millegi volinikud ise otsustavad lõppkokkuvõttes oma hääletuse kaudu, kas neile siis üks eelarve või teine eelarve on vastuvõetav või mitte? Abilinnapea ütles ka, et linnal jätkub edaspidi rahaga ühistranspordi edasiarendamiseks.
Tallinna linnavolikogu võttis vastu otsuse tasuta transpordist Tallinna elanikele.